text: Det gik galt for Helle Skau
  28 marts 2014 kl. 14.53
  52-årige Helle Skau fik en alvorlig infektion i hånden efter en operation på friklinikken i Give.
  Det begyndte i januar med det, der lignede en simpel fjernelse af en ufarlig knude i hånden.
  En operation Helle Skau i øvrigt har fået før uden problemer. 
  Men denne gang gik det galt.
  Cirka en uge efter operationen på friklinikken i Give stod det klart, at opholdet på sygehuset smittede hende med farlige bakterier som stafylokokker og strepsokokker.
  Infektionen var mere end svær at komme af med. I alt fjorten dage var hun indlagt på Kolding sygehus.
  Før infektionen var under kontrol, havde lægerne opereret hende fire gange.
  I dag er fingrene stadig tykke af væske, og smerterne er så store, at hun dagligt må tage smertestillende medicin - herunder morfin.
  Jobbet som bogholder har hun ikke kunnet passe i to måneder.
  Se mere og tilmeld dig høringen på www.tvsyd.dk/stopsmitten
  